Brassband

Et brassband er et musikensemble, der normalt udelukkende består af messinginstrumenter og ofte med en slagtøjssektion. Ensembler der består af både messingblæsere og træblæsere kan i visse traditioner også betegnes som et brassband (særligt i New Orleans og Japan), men kan også kaldes militærband, koncertband eller "messing og siv"-band

Den britiske form for brassband, der er den mest udbredte i Danmark, opstod under industrialiseringen i England, hvor arbejderklassen begyndte at få mere fritid. Derfor arrangerede industrivirksomhederne orkestre, der kunne holde arbejderne væk fra vold og druk. Oprindelsen ses stadig tydeligt, idet mange engelske bands stadig har navn efter kulminer eller stålværker.

Instrumenter 

Det britiske brassband består af:

 Eb-Cornet (eller sopran Cornet). Brassbandets øverste stemme. Spiller som regel overstemmer og har til opgave at støtte solocornet-gruppen i det høje toneleje.

 Cornetter i Bb, som regel den melodiførende gruppe. Ideelt set er der 9 af dem, 10 med Eb cornetten, men det er ofte set, at der er flere. Cornetten minder meget om trompeten, men har en blødere klang.

 Flygelhorn. Med en lidt rundere klang end overstående, er det oplagt med bløde soloer til denne stemme. Besat af en enkelt.

 Horn i Eb (også kaldet for althorn, eller tenorhorn internationalt). Horngruppen, som dækker det midterste af band-lyden, sammen med baritonerne er de med til at skabe den særlige brassband lyd. Hornene er ofte hensat til at spille efterslag i marcher. Der er 3 hornstemmer, som hver dækkes af en musiker.

 Baritone i Bb. Stemmer lidt dybere end althornene og har en blødere klang. Baritonerne er brassbandets askepot, oftest overset, men dybt uundværdlig; først nu er repertoiret for solo bariton ved at blive udforsket. Der hører 2 baritoner til et Brassband.

 Trombone (trækbasun). I brassbandet er der 3 forskellige trombonestemmer, der hver bliver spillet af en enkelt musiker. Det hænder dog at der er flere med. Tromboner har den unikke egenskab at kunne lave rigtig glissandoer.

 Euphonium. Brassbandets "cello". Det er et soloinstrument med mange forskellige opgaver.
Euphoniets lyd er mere "fed" end en baritone. 2 Euphonier skal der til, for at dække de mange opgaver.

 Eb-Tuba. De 2 Eb-tubaer, der hører til et Brassband, skal dække over den lidt mere melodiske del af tubalyden, men de arbejder gerne sammen med Bb-tubaerne, for at lave en bas lyd, der kan "vække de døde".

 Bb-Tuba. Orkesterets dybest klingende instrument. Fundamentet i brassbandet. Bb-tubaen har oftest de helt elementære baslyde, det siges ofte at Bb-tubaen skal ikke høres, de skal mærkes!

Cornetgruppen består som regel af 2. og 3. cornet(er), Re-piano cornet(1-2), Solo cornet (som regel 4, helst 5), og Eb Soprano Cornet.

Opgaver i Cornet gruppen:

 Eb Soprano Cornet. Spiller overstemmer, skal støtte Solocornetterne i højden.
 Solocornetter. Spiller som regel melodien eller 1. stemmen.
 Re-Piano Cornet, Skal generelt bare støtte Solo cornetterne, Re-Piano Cornetterne spiller typisk det samme som solocornetterne, bare en oktav under.
 2. Cornet. Spiller 2. stemme.
 3. Cornet. Spiller 3. stemme.

Instrumenter der stemmer i Eb: Eb-cornet, Althorn, Eb-tuba

Instrumenter der stemmer i Bb: Cornet, Flygelhorn, Bariton, Euphonium, Trombone og Bb-tuba.

Percussioninstrumenter medvirker som regel også til opbygningen af et brassband,
og alt efter bandets størrelse og kunnen, kan der være mange forskellige percussioninstrumenter
med. Et typisk brassband har 3-4 percussionister, der hver har en eller flere instrumenter
at skulle udfylde. Hvis brassbandet spiller overvejende klassisk musik (som eks. Black Dyke Brass Band fra England), vil der sandsynligvis indgå flere koncertpercussioninstrumenter. Disse "klassiske" percussioninstrumenter er bl.a.; Klokkespil, bækkener, stortromme (bassdrum), pauker, osv.

Et brassband ledes som regel af en dirigent, der holder takten, som i et symfoniorkester.

Originalværker for brassband 
 Håbet af Frederik Magle (2001)

Bands og komponister

Brassbands 

 Bestwood Welfare Black Diamonds Brass Band
 Black Dyke Band
 Brass Band Buizingen
 Brighouse and Rastrick Brass Band
 Busselton Brass Band
 Carlton Main Frickley Colliery Band
 Central Park Brass
 Chalk Farm Band of the Salvation Army
 City of Oxford Silver Band
 Dublin Silver Band
 Eastern Iowa Brass Band
 Foden's Band
 Grimethorpe Colliery Band
 Helston Town Band
 Herb Alpert & the Tijuana Brass
 Hot 8 Brass Band
 Hungry March Band
 Hypnotic Brass Ensemble
 International Staff Band of the Salvation Army
 LaBrassBanda
 Lanner and District Silver Band
 Leyland Band
 Maidenhead Citadel Band of the Salvation Army
 Mama Digdown's Brass Band
 Meute
 Moop Mama
 Querbeat
 Rebirth Brass Band
 Reg Vardy Band
 River City Brass Band
 Rode Hall Silver Band
 Soul Rebels Brass Band
 Stooges Brass Band
 Southern Stars Symphonic Brass Band
 Tapton Youth Brass Band
 The City of Wolverhampton Brass Band
 The Dirty Dozen Brass Band
 The Harrogate Band
 The Ohio State University Marching Band
 The Original Pinettes Brass Band
 To Be Continued Brass Band
 Treme Brass Band
 Vernon Building Society (Poynton) Brass Band
 Virtuosi GUS Band
 Wellington Brass Band
 Worcester Concert Brass
 Yorkshire Imperial Band

Komponister 

 Alex Lithgow
 Edward Gregson
 Eric Ball
 Goff Richards
 Gordon Langford
 Frederik Magle
 Henry James Metcalfe
 Herb Alpert
 John Philip Sousa
 Martin Ellerby
 Meredith Willson
 Nigel Clarke
 Paul Lovatt-Cooper
 Peter Graham
 Philip Sparke
 Charles Trussell
 Philip Wilby
 Kenneth Downie

Referencer 

Musikgrupper